ตลาดหุ้นเอเชียผันผวนภาคบ่าย นลท.จับตาข้อมูลเศรษฐกิจจีน
ตลาดหุ้นเอเชียปรับตัวผันผวนทั้งในแดนบวกและลบในการซื้อขายภาคบ่ายวันนี้ ขณะที่นักลงทุนต่างรอดูการเปิดเผยข้อมูลเศรษฐกิจจีนเพื่อประเมินทิศทางแนวโน้มเศรษฐกิจจีน หลังจากข้อมูลเศรษฐกิจที่ได้มีการเปิดเผยมาก่อนหน้านี้ล้วนบ่งชี้ถึงการชะลอตัวลง
11 พ.ย. 2558

ตลาดหุ้นเอเชียปรับตัวผันผวนทั้งในแดนบวกและลบในการซื้อขายภาคบ่ายวันนี้ ขณะที่นักลงทุนต่างรอดูการเปิดเผยข้อมูลเศรษฐกิจจีนเพื่อประเมินทิศทางแนวโน้มเศรษฐกิจจีน หลังจากข้อมูลเศรษฐกิจที่ได้มีการเปิดเผยมาก่อนหน้านี้ล้วนบ่งชี้ถึงการชะลอตัวลง
ดัชนี HSI ตลาดหุ้นฮ่องกงปิดภาคเช้าที่ 22,397.04 จุด ลดลง 4.66 จุด, -0.02% ดัชนี FBMKLCI ตลาดหุ้นมาเลเซียปิดภาคเช้าที่ 1,663.29 จุด ลดลง 22.82 จุด, -1.35%
สำหรับข้อมูลเศรษฐกิจในเอเชียที่ได้มีการเปิดเผยในวันนี้ ได้แก่ อัตราการจ้างงานเดือนต.ค.ของเกาหลีใต้พุ่งขึ้นแตะระดับสุงสุดในรอบ 5 เดือน ในขณะที่อัตราว่างงานลดลงเล็กน้อย
รายงานของสำนักงานระบุว่า จำนวนผู้ที่มีงานทำในเกาหลีใต้เพิ่มขึ้น 348,000 คน สู่ระดับ 26,298,000 คนในเดือนต.ค. ซึ่งเป็นระดับสูงสุดในรอบ 5 เดือน
ทั้งนี้ สำนักงานสถิติแห่งชาติจีน จะรายงานตัวเลขยอดค้าปลีก ผลผลิตภาคอุตสาหกรรม และการลงทุนในสินทรัพย์ถาวรเดือนต.ค. เวลา 12.30 น.ตามเวลาไทยในวันนี้
 
 